Noverint omnes, etc. Quod ego in Dei nomine dictus Hugo Stephani presbyter dono sub hac descripta attestatione Cluniaco coenobio atque abbati ipsius loci domno Hugoni…simulque monasterio Moissiaci…ecclesiam illam quae fundata est in honore beati apostolorum principis Petri, in loco ubi vulgo dicitur Sermur super fluvium Biauri, in episcopatu Ruthenensi…hanc igitur meam donationem ut firma ac stabilis perseveret cum auctoritate facio domni Petri Ruthenensis episcopi, simulque cum consilio et voluntate Fidis vicecomitissae cujus alodium erat locus ipse, et cum consensu simulque exhibitione Pontii de Cassanias ac Pontii de Panat et fratris sui atque nepotum meorum omnium, Aicfredi quoque Berengarii, et fratris illius qui honorem ipsum in fevum possidebant. Concedo etiam ego ipse praenominatus Hugo cum omnibus supradictis militibus, etc. Anno Incarnationis Domini M LXXVII, regnante Philippo Francorum rege, domno Gregorio Romano pontifice. S. Fidis vicecomitissae et Pontii de Cassanias, etc.